ทุกๆปีร้าน Or the' cafe' De M'ia จะจัดมื้อพิเศษช่วงหน้าร้อนเป็นสำรับอาหารว่างแบบไทยโบราณประจำแต่ละรัชกาล และปีนี้เราก็มีโอกาสได้เข้าร่วมมื้อพิเศษนี้ด้วยค่ะ สำหรับปีนี้ใช้ชื่อชุดว่า"สำรับสยามรัตน์ คิมหันตะฤดู : สำรับเครื่องว่างอย่างชาวสยาม" จะมีแค่ 10 รอบ แต่ละรอบจะรับได้ 8 ที่เท่านั้น สนนราคาสำรับที่ 999 บาทถ้วน ต่อ 1 ท่าน ท่านที่สนใจ สั่งจอง พร้อมแจ้ง ชื่อ-นามสกุล ของคนที่จะมารับประทาน พร้อมโอนค่าใช้จ่ายมาให้ทางร้านถือว่าเสร็จสิ้นการจอง หากไม่มีการชำระโอนทางร้านจะไม่รับจองค่ะ ทุกท่านต้องมาตรงตามวันและเวลาที่ทางร้านกำหนดไว้ ซึ่งปกติจะจัดในช่วงเดือนเมษายน มี 2 ช่วงเวลาคือ 11.30 น.และ 14.00 น. ซึ่งปีนี้จัดครบและเต็มหมดแล้ว ใครอยากลองชิมอาหารตำหรับชาววังต้องรออีกทีปีหน้าเลยค่ะ